** Obec Čachtice, Malinovského 769/57, 916 21 Čachtice**

 Sp zn. OCÚČA-STR-S2021/00274 Čachtice, dňa 28.5.2021

**Oznámenie o vyhlásení výberového konania**

Obec Čachtice v zmysle § 4 ods. 1 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov ( ďalej len „ zákon č. 596/2003 Z.z.“ ) a § 5 zákona č.552/2003 Z.z. o výkone práce vo verejnom záujme v znení neskorších predpisov

 **v y h la s u j e**

 **výberové konanie na obsadenie miesta riaditeľa / riaditeľky**

**Základnej školy Štvrtej sednice Tatrína v Čachticiach**

**Druh pracovného pomeru :** hlavný pracovný pomer

**Predpokladaný nástup :** 1.8.2021

**Mzdové ohodnotenie :** v zmysle zákona č. 553/2003 Z.z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov

**Kvalifikačné predpoklady a ostatné požiadavky:**

1. odborná a pedagogická spôsobilosť požadovaná na príslušný druh a typ školy podľa zákona č. 138/2019 o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a v zmysle vyhlášky MŠVVaŠ SR č. 1/2020 o kvalifikačných predpokladoch pedagogických zamestnancov a odborných zamestnancov,
2. najmenej 5 rokov pedagogickej činnosti ku dňu uskutočnenia výberového konania v zmysle § 3 ods.5 zákona č. 596/2003 Z.z.,
3. absolvovanie 1.atestácie, ( 1.kvalifikačnej skúšky alebo jej náhrady),
4. bezúhonnosť,
5. zdravotná spôsobilosť,
6. ovládanie štátneho jazyka,
7. znalosť všeobecne záväzných právnych predpisov pre oblasť školstva,
8. osobnostné a morálne predpoklady,
9. riadiace, komunikačné a organizačné schopnosti.

**Zoznam požadovaných dokladov :**

* písomná žiadosť o zaradenie do výberového konania,
* úradne overené kópie dokladov o dosiahnutom vzdelaní a absolvovaní 1.atestácie,
* čestné vyhlásenie o spôsobilosti na právne úkony v plnom rozsahu,
* čestné prehlásenie uchádzača o bezúhonnosti,
* štruktúrovaný profesijný životopis,
* potvrdenie o dĺžke výkonu pracovnej činnosti,
* návrh koncepcie rozvoja základnej školy v písomnej forme,
* lekárske potvrdenie o telesnej a duševnej spôsobilosti vo vzťahu k výkonu činnosti riaditeľa / riaditeľky školy,
* čestné vyhlásenie o pravdivosti všetkých údajov uvádzaných v písomnej žiadosti a požadovaných dokladoch ,
* písomný súhlas na spracovanie osobných údajov na účely výberového konania v súlade so zákonom č.18/2018 Z.z. o ochrane osobných údajov a o zmene a doplnení niektorých zákonov.

**Termín a miesto podania žiadosti :**

* písomnú žiadosť o zaradenie do výberového konania so všetkými požadovanými dokladmi doručte v zalepenej obálke osobne, alebo poštou na adresu:

**Obec Čachtice, Malinovského 769/57, 916 21 Čachtice,**

* termín dodania: **do** **21.6.2021 do 12:00 hod**.,
* obálku označte heslom: **„Výberové konanie – riaditeľ Základnej školy ŠST Čachtice – neotvárať!“**

**Termín a miesto výberového konania :**

* uchádzači, ktorí splnia kvalifikačné predpoklady a ostatné požiadavky, budú pozvaní na výberové konanie najmenej 7 dní pred jeho konaním.

Čachtice, dňa 28.5.2021 ............................................................

Ing.Erika Ondrejková

 starostka obce